10/07/2012 | Administración LocalMunicipal
Cabanas
Notificación incoación expediente sancionador

1º.- De conformidade co disposto no artigo 59.5º da Lei 30/1992, do 26 de novembro (BOE do 27 de novembro), de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro, despois de ser intentada a notificación persoal a FORESTAL A CABANA, S. L. no último domicilio coñecido, sen que puidese practica-la mesma por ser devolta pola Oficina de Correos, sen ser posible a súa realización por causas non imputables a Administración, comunícolle que polo Sr. Alcalde-Presidente deste Concello con data do 16 de abril de 2012, dictouse a seguinte resolución: Vistos os informes da Policía Local incorporados ao presente expediente no que consta a realización de saca de madeira por vías municipais sen a correspondente autorización e ocasionando danos nos camiños de Lugar de Valedoso parroquia de Salto, no termo municipal de Cabanas, do que se deduce unha presunta infracción, pola empresa FORESTAL A CABANA, do establecido na Ordenanza reguladora da protección do medio natural do Concello de Cabanas y da Ordenanza municipal de policía de camiños e vías rurais. Visto que os feitos anteriormente expostos constitúen unha infracción segundo artigo 30. d da Ordenanza reguladora da protección do medio natural do Concello de Cabanas, sanción tipificada como leves no artigo 31. c que leva implícita unha sanción de 300 a 6.000 euros segundo o disposto no artigo 33.1, de dita norma. A dita sanción deberanse engadir a infracción da Ordenanza municipal de policía de camiños e vías rurais así como os danos ocasionados pola saca de madeira. Visto o Informe de Secretaría sobre o procedemento a seguir, e de conformidade coas atribucións establecidas no artigo 21.1. da Lei 7/1985 do 2 de abril, reguladora das Bases do Réxime Local en relación co artigo 61.1. da Lei 5/1997, do 22 de xullo, de Administración Local de Galicia, RESOLVO: 1º. Inicial o expediente sancionador contra a empresa FORESTAL A CABANA de conformidade co disposto nos artigos 134 e seguintes da Lei 30/1992, do 26 de novembro, do Réxime Xurídico das Administracións Públicas e do Procedemento Administrativo Común e artigo 13 do Real Decreto 1398/1993, do 4 de agosto, polo que se aproba o Regulamento do Procedemento para o Exercicio da Potestade Sancionadora.2º. Nomear instructor do expediente a Mihaela Catalina Pernaut Filisan, funcionaria do Concello de Cabanas; sendo o réxime de recusación o previsto nos artigos 28 e 29 da Lei 30/1992, do 26 de novembro, do Réxime Xurídico das Administracións Públicas e do Procedemento Administrativo Común.3º. Notificar o instructor e aos interesados (entendendo en todo caso entre eles ao inculpado), a incoación do presente expediente sancionador, indicando o inculpado a posibilidade de recoñecer voluntariamente a súa responsabilidade e resolver o procedemento coa imposición da sanción que corresponda así como conceder un prazo de quince días, a partir do seguinte a recepción da notificación, para que acheguen cantas alegacións estimen convenientes en defensa dos seus dereitos e propoñer a práctica das probas que estime oportunas.4º O órgano competente para resolver o presente procedemento será a Alcaldía.2º O que se lle traslada aos efectos establecidos na anterior resolución.3º A notificación entenderase producida a partir do día seguinte ao da publicación do presente anuncio. Cabanas, 28 de xuño de 2012. O Alcalde. Asdo. Germán Castrillón Permuy.